open-index/open-wikipedia-markdown huggingface dataset:
Chris Dawson

**Christopher Gary** «**Chris**» **Dawson** (født 4. september 1994 i Dewsbury i England) er en engelskføst walisisk fotballspiller som spiller for Buxton FC. 

Han spiller offensiv midtbane og har representert Wales på U21 nivå.

## Klubbkarriere.
Etter å ha gått gjennom Leeds United sitt ungdomsakademi signerte Dawson en profesjonell avtale med Leeds United som gjaldt til sommeren 2015.

Dawson ble navngitt som en ubrukt erstatning i de tre første kamper. I løpet av denne perioden sammenlignet manager Neil Warnock Dawson sin spillestil med tidligere Leeds United-legende John Giles.

Dawson fikk sin debut for Leeds sitt A-lag av Neil Warnock den 1. april 2013. Da fikk han plass i startelleveren mot Derby County. Han ble byttet ut i det 55. minutt for Ross McCormack. Kampen endte 2-1 til Derby. En operasjon i skulderen førte til at Dawson's sesong endte tidlig, men Dawson inngikk en ny tre-års kontrakt med klubben 8. mai 2013.
 Dawson var tilbake på Leeds sitt A-lag, ironisk nok også mot Derby County den 2. mai 2014, i det som var den siste kampen i 2013/14 sesongen.

Dawson spilte med Leeds sitt A-lag under førsesongen til 2014/15-sesongen. Den 30. juli 2014 skoret Dawson scoret hattrick for Leeds i en treningskamp mot Glenavon. Kampen endte 5-0 til Leeds. Den 1. august fikk Dawson tildelt drakt nummer 24 til 2014/15-sesongen.

1. November 2014 fikk Dawson sin første opptreden for A-laget siden sin debut. Han kom på som innbytter i Neil Redfearn's første spillet som permanent hovedtrener. Kampen endte i 3-1 tap mot Cardiff City.

Dawson var ikke inkludert i Leeds sin 25-manns troppen som reiste rundt førsesongen til 2015/16 sesongen. Den 31. juli 2015 fikk Dawson ikke tildelt draktnummer for den kommende 2015/16-sesongen.

Dawson ble løslatt fra sin kontrakt med Leeds United den 26. januar 2016.

Den 28. januar 2016 signerte Dawson en kontrakt med Rotherham United som varer til slutten av 2016/17-sesongen.

Den 17. august 2016 dro Dawson på lån frs Rotherham til norske Viking FK. Låneperioden varer ut 2016. Han fikk sin debut noen få dager senere, den 21. august i Viking sin bortekamp mot Tromsø IL i Tippeligaen. Han kom inn for Samuel Adegbenro etter 65 minutter. Kampen endte 2-1 til Tromsø.

## Landslagskarriere
I januar 2013 ble Dawson tatt ut til Wales sin U21 tropp. Han fikk sin debut i 3-0 seieren over Island U21 i en treningskamp den 6. februar 2013.

I mars 2013 fikk Dawson skryt fra Wales U21 manager Geraint Williams for hans pasningsevner og kapasiteten hans til å påvirke en kamp til tross for at han er relativt liten av vekst.

## Karriere-statistikk

## Referanser


## Eksterne lenker
*
Claudio Achillini

**Claudio Achillini** (*latin* **Claudius Achillinus**; født 18. september 1574, død 1. oktober 1640) var en italiensk filosof, teolog, matematiker, poet og jurist.

Achillini ble født i Bologna  i Kirkestaten som sønnesønn av Giovanni Filoteo Achillini og grandnevø til Alessandro Achillini. Han var professor i rettsvitenskap i  flere år i Bologna, Parma og Ferrara.

## Referanser


## Eksterne lenker
*
Speedo

**Speedo** er et australsk selskap og en av de største produsentene av badetøy, både for konkurranse- og fritidssvømmere.

## Historie
Speedo ble grunnlagt i 1914 av Alexander MacRae. I 1928 ble det offisielle navnet Speedo, etter at selskapet hadde utviklet en av sine første racerdrakter. Dette gjorde selskapet til en av verdens første utviklere av spesifikke drakter til svømming.

Under annen verdenskrig ble nesten hele produksjonen endret til krigsformål, for eksempel myggnett. Etter krigen gjenopptok Speedo den normale produksjonen, og i 1951 og ble Speedo et børsnotert selskap. I 1955 inntroduserte Speedo kunststoffet nylon som et stoff til deres produksjon av konkurransesvømmedrakter. 

## Eksterne lenker
* Speedos Internasjonale nettstedet
Tamirat Tola

**Tamirat Tola** (født 1991) er en etiopisk friidrettsutøver som konkurrerer i langdistanseløp og terrengløp. Hans fremste internasjonale meritt individuelt er bronse på 10 000 meter ved Sommer-OL 2016.

## Idrettskarriere
### 2013
Tola løp sin første halvmaraton i Agadir i 2013, og vant samme år České Budějovice Halvmarathon med tiden 1:02:04. Han forbedret sin personlige rekord på halvmaraton ved Ústí nad Labem Half Marathon i Tsjekkia, der han løp på 1:01:27. Han vant også EVERY ONE Campaign Race (21 km) i Hawassa, med tiden 1:13:19.

### 2014
Han debuterte på maraton i 2014, da han kom på fjerdeplass i Dubai Marathon med tiden 2:06:17. 

### 2015
Han vant det etiopiske mesterskapet i terrengløp i 2015, og ble dermed tatt ut til VM i terrengløp 2015. I VM kom han på sjetteplass individuelt i seniorklassen, og Etiopia vant lagkonkurransen i denne klassen. 

I november vant han 10 km-løpet Great Ethiopian Run i Addis Abeba og Cross International de la Constitución i Spania, og han avsluttet året med seier i San Silvestro Boclassic 31. desember. 

### 2016
Tola vant terrengløpet Cross Internacional de Itálica i Italia i januar. I VM i halvmaraton 2016 kom han på femteplass individuelt, med 1:00:06, og Etiopia kom på annenplass i lagkonkurransen. 

Han deltok i Sommer-OL 2016 i Rio de Janeiro i Brasil, og løp inn til tredjeplass på 10 000 meter, bak Mo Farah og Paul Tanui. 

## Referanser


## Eksterne lenker
* 
*  Profil hos ARRS - Association of Road Racing Statisticians
*  Profil hos All-Athletics 
*  Profil hos Rio 2016
AviSynth

**AviSynth** er et verktøy for postproduksjon av video for Microsoft Windows og er fri programvare under GNU GPL-lisensen.

AviSynth har ikke et grafisk brukergrensesnitt, men er implementert i form av et skriptspråk. Skriptspråket inneholder en rekke funksjoner for å prosessere video, slik som skalering, fargebehandling, støyreduksjon, klipping, samt matematiske funksjoner. Ytterligere funksjoner er tilgjengelige gjennom tredjeparts programvareutvidelser. AviSynth kan åpne flere ulike videokilder og kan strømme video videre til en mediespiller eller et annet videoredigeringsprogram som støtter Video for Windows-rammeverket. Det er derfor ikke nødvendig å bruke midlertidige filer etter prosesseringen. AviSynth blir ofte brukt til restaurering eller forbedring av video med dårlig kvalitet, slik som DVD-er og gamle filmopptak.

## Eksempel på skript

```c
AVISource("somevideo.avi")

# Støyreduksjon
TemporalSoften(4, 4, 8, scenechange=15, mode=2)

# Øker gammanivået som gjør bildet lysere
Levels(0, 1.2, 255, 0, 255)

# Toner inn fra svart de første 15 rammene
FadeIn(15)

# Toner ut til svart de siste 15 rammene
FadeOut(15)
```


## Eksterne lenker
*AviSynth wiki
Édouard-Henri Avril

** Édouard-Henri Avril ** (1849–1928) var en fransk maler. Under pseudonymet **Paul Avril** illustrerte han erotisk litteratur.

Avril ble født i Alger og studerte kunst i ulike salonger i Paris. Fra 1874 til 1878 studerte han på École des Beaux Arts i Paris. Etter å ha fått i oppdrag å illustrere Théophile Gautier's roman *Fortunio* tok han pseudonymet *Paul Avril*. Hans ry som kunstner ble raskt etablert og han fikk mange oppdrag for å illustrere både store forfattere og den såkalte «galant litteratur» i dag, en form for erotikk. Disse bøkene ble vanligvis solgt i små opplag på abonnement-basis, organisert av bibliofiler.

Avril illustrert slike verk som Gustave Flauberts *Salammbô*, Gautiers *Le Roi Caundale*, John Clelands *[[Fanny Hill]]*, Jean Baptiste Louvet de Couvray's *Adventures of the Chevalier de Faublas*, Mario Uchards *Mon Oncle Barbassou* (scener fra et harem), Jules Michelet's *Madam*, Hector Frankrikes *Musk, Hasjish and Blood*, skrifter av Pietro Aretino, og den anonyme lesbiske roman *Gamiani*. Hans viktigste jobb var tegningene til *De Figuris Veneris: A Manual for Classica Erotica* av den tyske forsker Friedrich Karl Forberg.

Avril døde i Le Raincy i 1928.

## Galleri

File:Édouard-Henri Avril (28).jpg|"Gammel gresk  sodomi med en geit"
Image:Paul Avril - Les Sonnetts Luxurieux (1892) de Pietro Aretino, 2.jpg|Samleie misjonærstillingen 
Image:Paul Avril - Les Sonnetts Luxurieux (1892) de Pietro Aretino, 6.jpg|Les Sonnetts Luxurieux (1892) de Pietro Aretino
Image:Édouard-Henri Avril (23).jpg|interior illustrasjon for *[[De Figuris Veneris]]*
Image:Histoire de Saturnin - Paul Avril - 1908.jpg|Histoire de Saturnin 1908
Image:Édouard-Henri Avril (6).jpg|illustrasjon for Fanny Hill: "Les charmes de Fanny exposés"
Image:Édouard-Henri Avril (3) crop.JPG|illustrasjon for Fanny Hill: "Fanny omfavner William"
File:Édouard-Henri Avril (8).jpg|illustration for Fanny Hill: en Erotisk flagellan-scene
Image:Édouard-Henri_Avril_(13).jpg|Misjonærstllingen
File:Édouard-Henri_Avril_(29).jpg|Plate XVIII fra "De Figuris Veneris"


## Referanser
Elias I av Maine

**Elias I av Maine** (fransk: *Hélie* eller *Élie*; født ca 1060, død 11. juli 1110), også kalt **Elias av Beaugency** eller **Elias av La Flèche**, var greve av Maine i Frankrike fra 1093 til 1110.

## Liv og virke
### Bakgrunn
Elias nedstammet fra en sidegren av slekten som var herrer av Beaugency. Fra sin far Johann (død før 1097) arvet han herskapet av borgen La Flèche, og med det ble han vasall under greven av Anjou. Elias' mor var Paula av Maine. (Orderic Vitalis nevnte i sin krønike Paula av Maine som hustru både til Johann av La Flèche og av dennes far Lancelin I av Beaugency (død mellom 1051 og 1060), men fra kronologien er det mest sannsynlig at hun var den førstnevntes hustru.) Hun var en datter av grev Herbert I vakthund av Maine. 

Herredømmet over grevskapet Maine var hardt omkjempet. Elias var en motstander av det normanniske herredømme over Maine, som ble utøvet den gang av Robert korthose, og han erobret i 1089 borgen Ballon. I 1090 tok han biskopen av Le Mans til fange, fordi han støttet normannerne. I 1093 kjøpte Elias rettighetene til Maine fra sin fetter grev Hugo V for 10&thinsp;000 skillinger, og klarte med støtte fra grev Fulko IV av Anjou å hevde seg mot Robert korthose, som deretter dro ut på første korstog.

Deretter måtte han forsvare seg mot Roberts bror, kong Vilhelm II Rufus av England, som gikk til angrep. Men i 1098 ble han tatt til fange av kongens vasall Robert de Bellême og brakt til Rouen. Samtidig gikk Le Mans tapt til Vilhelm Rufus. 

Etter at Elias var sluppet fri, trakk han seg tilbake til Le Flèche. Så gjenopptok han sammen med sin venn Gottfried IV av Anjou kampen mot Vilhelm Rufus, men det var først etter kongens død i 1100 at han klarte å gjenerobre La Mans etter en tre måneders lang beleiring.

I de følgende år støttet Elias arvegreve Gottfried IV av Anjou, som han forlovet med sin datter, ved dennes opprør mot faren. Han var også tilstede ved  Gottfrieds død ved borgen Carné i 1106. 

Da Robert korthose i 1101 var vendt tilbake fra Det hellige land, hadde Elias alliert seg med kong Henrik I av England, og gav ham avgjørende støtte under slaget ved Tinchebray (1106) da han ledet Henriks reserver mot Roberts hær, brøt gjennom linjene og slik beseglet hans sviende nederlag.

Deretter fridde Elias seg fra den normanniske innflytelse ved det at han igjen tilnærmet seg til tidligere allierte grev Fulko IV av Anjou. 

I ekteskapet med Mathilde av Château-du-Loir (død 1099) hadde han datteren Eremburge (død 14. januar 1126), som skulle arve Maine etter hem. Etter Gottfried IVs død ble hun forlovet med hans halvbror Fulko V, og giftet seg også med ham.

Elias var i et senere ekteskap gift med Agnes av Poitou, en datter av hertug Vilhelm VIII av Aquitaine og ekshustru etter kong Alfons VI av Kastilla, som han ikke fikk barn med.

## Litteratur

* Donald F. Fleming, Janet M. Pope, Charles Warren Hollister: *Henry I and the Anglo-Norman World.* 2007
Olav Rekdal

**Olav Kristensen Rekdal** (født 14. april 1899 på Rekdal, død 1981 på Rekdal) var en norsk ingeniør, bonde og bygdebokforfatter i Vestnes. Han var NS-oppnevnt ordfører i Vestnes fra 1941 til 1945. Han var fra gården Rekdal. Han skrev flere bygdebøker og én om folkeminne.

Han var sønn av Kristen Kristensen Rekdal og Olianna. Han ble gift i 1938 med Elthie (Pikenavn: Hoel) (f. 1912, d. 2002).

Under landssvikoppgjøret i 1947 ble han dømt til 1,5 års tvangsarbeid og 10 års begrenset rettighetstap.

## Utgivelser
*  
* 
* 

## Referanser
Gressvik ungdomsskole

**Gressvik ungdomsskole** er ungdomsskolen på Gressvik i Fredrikstad. Den ligger nær torvet, som er sentrum på Gressvik.

## Historie
Skolen er fra 1967, selv om en del av bygningsmassen er fra 1959.

Skolen ligger nær Gressvik sentrum og har adresse Parkveien 1. Elevene på skolen kommer fra nærliggende barneskoler (Rød skole, Hurrød skole og Slevik skole) og elevmassen ligger på omkring 380 elever. 
Skolegården består av 5 bygg (administrasjonsbygget, klokkebygget, vestbygget, gymbygget og paviljongen). Selv om skolen har eget bibliotek, benyttes Gressvik Bibliotek ofte av elevene ved skolen.

## Referanser
Abels konvergensteorem

**Abels konvergensteorem** i matematikk relaterer grenseverdien for en potensrekke til summen av koeffisientene.  Teoremet er oppkalt etter den norske matematikeren Niels Henrik Abel.

## Teorem
La *a* = {*a**i*: *i* ≥ 0} være en vilkårlig følge av reelle eller komplekse tall, 
og la

:G_a(z) = \sum_{i=0}^{\infty} a_i z^i\!

være potensrekken med koeffisientene *a*.  Anta at rekken 
\sum_{i=0}^\infty a_i\! konvergerer.  Da

:\lim_{z\rightarrow 1^-} G_a(z) = \sum_{i=0}^{\infty} a_i.\qquad (*)\!

I det spesielle tilfellet da alle koeffisientene *a**i*
er reelle og *a**i* ≥ 0 for alle *i*, vil uttrykket overfor
(*) gjelde også når rekken \sum_{i=0}^\infty a_i\! ikke konvergerer. I så tilfelle er begge sidene av
uttrykket lik +∞.

## Bemerkning
I en mer generell versjon av dette teoremet gjelder følgende: hvis *r* er et tilfeldig reelt tall ulik null
og rekken 
\sum_{i=0}^\infty a_i r^i\! konvergerer for dette tallet, da følger det at 

:\lim_{z\to r} G_a(z) = \sum_{i=0}^{\infty} a_ir^i\!

forutsatt at vi tolker grensen for dette uttrykket som en énsidig grense, 
fra venstre hvis *r* er positiv og fra høyre hvis *r* er negativ.

## Eksempler
La f(x)=\sum_{n \geq 1} \frac{(-1)^{n+1} x^n}{n} = \log (1+x). Da \sum_{n \geq 1} \frac{(-1)^{n+1}}{n} konvergerer (av konvergenskriteriet for alternerende rekker,) følger
: \lim_{x \to 1^-} f(x) = \log 2 = \sum_{n \geq 1} \frac{(-1)^{n+1}}{n}.

La g(x)= \sum_{n \geq 0} \frac{(-1)^n x^{2n+1}}{2n+1} = \arctan (x). Igjen følger det av konvergenskriteriet for alternerende rekker, at \sum_{n \geq 0} \frac{(-1)^n}{2n+1} konvergerer, og at
: \lim_{x \to 1^-} g(x) = \arctan (1) = \frac{\pi}{4} = \sum_{n \geq 0} \frac{(-1)^n}{2n+1}.

## Anvendelsesområder
Anvendelsen av Abels teorem er knyttet til at den muliggjør å finne grensen til en potensrekke mens dets argument (dvs. *z*) nærmer seg 1 nedenfra, selv i tilfeller der konvergens radius *R*, for potensrekke er lik 1 og man ikke kan fastslå om grensen burde være endelig eller ikke. Se for eksempel binomialrekkene.

*G**a*(*z*) kalles den genererende funksjon for sekvensen *a*.  Abels teorem er ofte nyttig ved generering av funksjoner med sekvenser av reelle ikke-negative verdier, som sannsynlighetsgenererende funksjoner.  Den er særlig nyttig i teorien om Galton-Watson prosesser.

## Beslektede konsepter
Konverse teoremer til et som Abels kalles Tauberiske teoremer: det finnes ingen nøyaktig konvers, kun resultater som betinger en hypotese. Fagområdet divergerende rekker og deres summasjonsmetoder inneholder mange teoremer av *abelsk type* og av *tauberisk type*.

## Eksterne lenker
* Abel summeringsevne på PlanetMath (en mer generell redegjørelse for Abelske teoremer av denne typen)
* A.A. Zakharov (2001), Abel summeringsmetode, i Hazewinkel, Michiel, Encyclopaedia of Mathematics, Kluwer Academic Publishers, ISBN 978-1556080104
Gjuke

**Gibika** (norrøn: **Gjuke**) var en burgunderkonge, som hersket i et område ved Rhinen på begynnelsen av 400-tallet. Han blir i det norrøne sagnet om Volsungene kalt Gjúki. Gibika er den det fortelles om i det tyske *[[Nibelungenlied]]*.

## Referanser
Statens vitamininstitutt

**Statens vitamininstitutt** på Skøyen ble opprettet sommeren 1928 på oppfordring fra professor P.E. Poulsson, da han ble pensjonert fra Farmakologisk institutt UiO. Poulsson var bestyrer for instituttet fra 1928 til mars 1935 da han plutselig og uventet døde. Instituttet ble vedtatt nedlagt i 1940.

## Bakgrunn
Stiftet i 1928. Leide lokaler i Hoffveien på Skøyen. 
Instituttet ble 3. februar 1940 enstemmig vedtatt nedlagt av Stortinget 1. juli 1940 etter innstilling fra Sjøfarts- og fiskerikomiteen. Statens trankontroll skulle skilles ut som selvstendig institusjon. Hermetikklaboratoriet i Stavanger skulle midlertidig ta over oppgavene. Et utvalg med vitenskapsmenn skulle nedsettes for å undersøke om en trengte et institutt for vitaminforskning .

**Bestyrer**
# P.E. Poulsson 1928-1935

Professor Ragnar Nicolaysen hadde skjøttet oppgavene ved Universitetet i Oslo siden nedleggelsen i 1940, da det i 1949 ble bestemt å opprettet et nytt institutt. Fiskeridirektoratets kjemi-tekniske forskningsinstitutt skulle i 1949 opprette en avdeling for vitaminforskning. Dette instituttet skulle ha nært samarbeid med Universitetet i Bergen. Fiskeridirektoratets vitamininstitutt ble etterhvert til Nasjonalt institutt for ernærings- og sjømatforskning (NIFES).

## Referanser
Follow the Lines

***Follow the Lines*** er et musikkalbum med Claudia Scott. Albumet ble utgitt den 10. februar 2014. For albumet fikk hun Spellemannprisen 2014 i klassen *«[[Country]]»*

## Sporliste

# «Circle the Sun» (Claudia Scott/Kevin Welch)
# «Follow the Lines» (Claudia Scott)
# «Bad Seed» (Claudia Scott)
# «Mr. Bones» (Claudia Scott/David Olney/John Hadley/Kevin Welch)
# «The Devil's House» (Claudia Scott/Shaun Belcher)
# «I Can't Wait» (Claudia Scott/Kieran Kane/Sean Locke)
# «California Blue» (Claudia Scott)
# «The Price You Pay» (Claudia Scott/John Hadley)
# «Back to You Again» (Claudia Scott)
# «Tiny Words» (Claudia Scott/Poul Krebs)
# «Love» (Claudia Scott)
# «Someday Soon» (Claudia Scott/Kevin Welch)

## Medvirkende
### Musikere
* Claudia Scott - sang, 12 str., baritongitar, mandogitar og akustisk gitar, bouzouki, mandolin, munnspill, kor, låtskriver, produsent
* Jørn Raknes - gitarer 
* Øyvind Blomstrøm - gitarer
* Lars Voldsdal - gitarer, piano, programmering, håndklapp, basstromme, skarptromme, tamburin, perkusjon, tekniker, miksing, produsent
* Christer Knutsen - bass, piano, keyboard, orgel, gitar, vokal
* Nikolai Hængsle Eilertsen - bass, piano
* Jørun Bøgeberg - bass 
* Eldar von Essen - synth 
* Didrik Lund - orgel 
* Børre Flyen - trommer, perkusjon
* Erland Dahlen - trommer, perkusjon
* Lise Voldsdal - fiolin, basspedal 
* Sivert Høyem - sang på *The Devil's House*
### Øvrige medvirkende
* Dave Collins - mastering
* Stian Andersen - fotograf
* Martin Kvamme - artwork 
* Reidun Berntsen - management og booking

## Eksterne lenker
* Follow the Lines
Lady Chatterleys elsker

***Lady Chatterleys elsker*** (*Lady Chatterley's Lover*) er en roman fra 1928 av D.H. Lawrence. Den er kjent for sine eksplisitte erotiske skildringer. 

Hovedpersonen er en kvinne fra det intellektuelle borgerskapet. Hun gifter seg med en aristokrat som like etter bryllupsreisen blir invalidisert og hun innleder deretter et forhold til skogvokteren Oliver Mellors. Romanen ble beryktet for sin fortelling om det fysiske (og emosjonelle) forholdet mellom en mann fra arbeiderklassen og en kvinne fra overklassen, dens eksplisitte beskrivelser av sex, og dens bruk av dagligdagse ord for kjønnsorganer som den gang ble betraktet som ikke mulig å gjengi på trykk.

Romanen har blitt utgitt i tre versjoner. Den ble først utgitt i 1928. Den første utgaven ble trykt privat i Firenze med støtte fra den italienske bokselgeren Pino Orioli; en utgave usensurert for anstøteligheter kunne ikke bli utgitt åpent i Storbritannia før i 1960, men en privat utgave ble utgitt av Inky Stephensens Mandrake Press i 1929.

Det er hevdet at fortellingen er inspirert av hendelser fra Lawrences eget ulykkelige hjemmeliv, og av omgivelsene i Eastwood i Nottinghamshire hvor han vokste opp. En del litteraturforskere mener at han også ha vært inspirert av lady Ottoline Morrell, en engelsk aristokrat som han var venn med; hun hadde en affære med «Tiger», en ung steinhogger som kom for å hogge sokler på hennes hagestatuer. Ved et tidspunkt vurderte Lawrence på å kalle romanen for *Tenderness* («Ømhet») og gjorde betydelige endringer i teksten og handlingsgangen i skriveprosessen.

## Norsk oversettelse
Boken ble oversatt til norsk av Leo Strøm i 1952.

## Filmatiseringer
Romanen har blitt filmatisert flere ganger. Versjonen fra 1981 har Sylvia Kristel i hovedrollen. En TV-versjon med Joely Richardson og Sean Bean ble utgitt i 1993, og en fransk versjon i 2006.

## Referanser


## Eksterne lenker
* ''Lady Chatterley's Lover'', e-bok hos Prosjekt Gutenberg Australia.
* ''Lady Chatterley's Lover'' hos Grove Press, den amerikanske utgiveren
* «Lady Chatterley's Lover, D.H. Lawrence», sammendrag av handlingen
Opel Olympia

**Opel Olympia** er flere serier familiebil fra tyske Opel, først brukt i 1935. Navnet markerte at det var like før Sommer-OL 1936 gikk av stabelen i Berlin.

Første serie (1935–37) var en bakhjulsdrevet to-dørs fire-seter med 1.3-liter sideventilert bensinmotor på 24 hk. Den kom som **LZ** (limousine zweitürig) og **CL** (cabrio limousine). Bilen var laget i Rüsselsheim og var første monocoque (selvbærende karosseri) fra Tyskland.

Andre serie (**OL38**, 1937–40 og 1947–49, 26 000 eks.) hadde fornyet utseende og større motor. Utover LZ og CL kom den som **LV** (limousine viertürig).  Disse ble også solgt i Norge.

Tredje serie (1950–53, 160 000 eks.) hadde fornyet karosseri, men samme understell.

Fjerde serie (1953–57, 580 000 eks.) var første utgave av den nyutviklede Opel Rekord, som het Opel **Olympia Rekord**.  Siste Rekord med Olympia-navnet var **P** (P for *panoramavindu*, senere kalt **P1**) laget 1957–59.

Femte serie  (1967–70, 80 000 eks.) av Opel Olympia var en velutstyrt utgave av Opel Kadett med vinyltak, 2 eller 4 dører sedan eller coupe karosseri. Den kunne fås med den store 1.9-liters motor.

Opel olympia cabriolet coach 06011702.jpg | 1936
Opel Olympia De Luxe 1,5-Liter 4-Door Sedan 1939.jpg | 1939
CaramuloPT DSCN0070 (2) (2859861418).jpg | 2-dørs
Opel Olympia telemuseet fetsund IMG 8608.JPG | 1950 fra Telemuseet i Fetsund
Opel Rekord Cabriocoach 1955.jpg | Olympia Rekord
Opel Olympia Rekord P1 Kombi 2012-09-01 14-29-57.JPG | Olympia Rekord P1
1969 Opel Olympia A cropped.jpg | Kadett/Olympia A


## Referanser
You Petter B. Goode

***You Petter B. Goode*** er et musikkalbum med Petter Baarli. Albumet ble utgitt den 28. mars 2014.

## Sporliste
Alle låter er skrevet av Petter Baarli, unntatt hvor annet står.
# «Ride the Valkyries» (Baarli/Richard Wagner)
# «Whatever Happened»
# «I Won't Do It»
# «Don't Point Your Finger»
# «Butterfly»
# «Enchilado»
# «Luringen»
# «OK U Win»
# «Mariana»
# «Don't Start Again»
# «Gonna Boogie»
# «Easy Peacy»
# «Bottle'n Me»
# «Go Jimmy Go»
# «The Best»
### Vinyl-sporliste
# «Don't Start Again»
# «Whatever Happened»
# «Gonna Boogie»
# «Don't Point Your Finger»
# «Good Mad (But Not Evil)»
# «Kill You»
# «Enchilado»
# «I Won't Do It»
# «Why»
# «The Best»
## Medvirkende
### Musikere
* Petter Baarli - sang, gitarer, bass, trompet, kor, produsent, artwork 
* Honest John Plain - gitarer
* Eivind Staxrud - gitarer
* Warner E. Hodges - gitarer
* Åsmund Stensløkken - gitarer
* Dan Thunderbird - bass
* Casino Steel - keyboard, co-produsent 
* Daniel Røssing - keyboard 
* Bjørn Terje Baarli - trommer
* Martin H-Son - trommer
* Tommy Akerholdt - trommer
* Jørgen G. Henriksen - perkusjon, produsent
* Knut Johannessen - perkusjon 
* Jason Ringenberg - kor
* Matt Dangerfield - kor
* Chris Doll - kor 
* Bjørn Nilsen - kor

### Øvrige medvirkende
* Morten Andersen - fotograf
* Fin Serck-Hanssen - cover/fotograf 
* Sondre Kvipt - coverdesign

## Eksterne lenker
* You Petter B. Goode
Frankly My Dear, I Don’t Give a Dawn!

***Frankly My Dear, I Don't Give a Dawn!*** er et musikkalbum med Petter Baarli. Albumet ble utgitt den 22. april 2016. Albumets tittel er hentet fra filmen *[[Tatt av vinden (film)|Gone with the Wind]]* fra 1939

## Sporliste
# «Penguin Song» (Petter Baarli)
# «Laughing My Life Away» (Petter Baarli)
# «What Are We Gonna Do With You?» (Petter Baarli)
# «Lucky Day» (Petter Baarli)
# «Welcome Enjoy» (Petter Baarli)
# «Coconut Billy» (Petter Baarli)
# «Go With Your Lover» (Petter Baarli)
# «I'm Alive» (Petter Baarli)
# «Smash'em Down» (Petter Baarli)
# «Drive On» (Petter Baarli)
# «Somewhere Girl» (Honest John Plain/Petter Baarli)
# «009» (Petter Baarli)

### Vinyl-sporliste
# «Penguin Song» (Petter Baarli)
# «Laughing My Life Away» (Petter Baarli)
# «What Are We Gonna Do With You?» (Petter Baarli)
# «Lucky Day» (Petter Baarli)
# «Coconut Billy» (Petter Baarli)
# «Drive On» (Petter Baarli)
# «Hardest Party in Town» (Petter Baarli)
# «Smash'em Down» (Petter Baarli)
# «Somewhere Girl» (Honest John Plain/Petter Baarli)
# «Casino» (Petter Baarli)

## Medvirkende
### Musikere
* Petter Baarli - sang, gitarer, bass, perkusjon, fløyte, låtskriver, produsent
* Bjørn Terje Baarli - trommer
* Jørgen G. Henriksen - perkusjon, kor, tekniker, mastering 
* Casino Steel - orgel, kor 
* Daniel Røssing - piano
* Honest John Plain - gitarer, vokal, låtskriver
* Warner E. Hodges - gitarer
* Eivind Staxrud - gitarer
* Dan Thunderbird - bass, kor 
* Anders Percule Poirot - perkusjon
* Ziggy - munnspill
* Paul Ronney Angel - munnspill, vokal 
* Runar Johannessen - trommer
* Tommy Akerholdt - trommer
* Tenpole Ted Tudor - kor

### Øvrige medvirkende
* Morten Andersen - fotograf 
* Tina Pammer - coverkunst 
## Eksterne lenker
* Frankly My Dear, I Don't Give a Dawn!
Fransk søm

**Fransk søm** er en syteknikk som er et alternativ til overlocksøm. Fransk søm brukes for å få plagget til å se penere ut på vrangen. Når man syr en fransk søm legges vrange mot vrange for å sy en gang, 0,5 cm fra kanten. Deretter presser man sømmen, klipper rent sømrommet, bretter rette mot rette og syr så man dekker råkanten. Ved å bruke denne teknikken får man garantert ingen løse tråder på vrangen. Teknikken kan også sammenlignes med kantebånd i sømrommet.
Eugenol

**Eugenol** eller **allylmetoksyfenol** er en gulaktig, tyktflytende væske med krydderlignende lukt. Den har kokepunkt på 253 °C. Eugenol er hovedbestanddelen av kryddernellikolje og kan utvinnes av denne. Brukes i medisinen, som utgangsstoff for fremstilling av vanillin, som smakstilsetning og i eteriske oljer.

I tannmedisin brukes eugenol (utvinnet fra kryddernellik) sammen med sinkoksidbasert pasta ofte som midlertidig fylling ved rotbehandling av tenner, grunnet antiseptiske (bakteriedrepende) og smertelindrende egenskaper. Opphavet fra kryddernellikolje gir fyllmassen en karakteristisk smak av gløgg.

## Referanser
Strabomantidae

se teksten

**Stabonatidae** er en søramerikansk familie med frosker som kjennetegnes ved at de har direkte utvikling i stedte for rumpetrollstadie slik amfibier vanligvis har. Familien er ekstremt artsrik om omfatter slekten *[[Pristimantis]]* med over 600 arter, den største slekten blant virveldyr. Familien ble opprettet i 2008, hovedsakelig fra familien tropefrosker.

## Utbredelse
Brachycephalidae finnes i tropiske og subtropiske strøk i Sør-Amerika og er i hovedsak knyttet til regnskog.

## Formering

Eggene legges på land i fuktig mose eller på andre fuktige steder og gjennomgår direkte utvikling. Fordi egget ligger på land, kan ikke ammoniakk-holdig avfall fra fosterets metabolisme diffundere ut i vannet slik det er vanlig hos amfibier. Familien har derved i motsetning til andre familier en velutviklet allantois som samlet opp avfall under fosterutviklingen.

Et annet problem med å legge slike egg på land er at amfibier mangler amnion, en fosterhinne som hos amnioter aktivt frakter karbondioksid ut av egget og oksigen inn. Disse stoffene må derved diffundere naturlig. Dette begrenser størrelsen på eggene, og derved også på de voksne dyrene. De minste froskeartene i verden finnes i nettopp denne familien.

## Systematikk
Familien er delt i to underfamilier og 20 slekter. Artsantallet varierer med forfatter, og trolig er det flere uoppdagede arter i familien.

;Holoadeninae
**[[Barycholos]]*
**[[Bryophryne]]*
**[[Euparkerella]]*
**[[Holoaden]]*
**[[Noblella]]*
**[[Psychrophrynella]]*

;Strabomantinae
**[[Atopophrynus]]*
**[[Dischidodactylus]]*
**[[Geobatrachus]]*
**[[Hypodactylus]]*
**[[Lynchius]]*
**[[Niceforonia]]*
**[[Oreobates]]*
**[[Phrynopus]]*
**[[Pristimantis]]*
**[[Strabomantis]]*

## Referanser


## Eksterne lenker
*
Milestone Refinery

**Milestone Refinery** er et norsk band som består av medlemmer fra band som Madrugada, Vidar Vang, Autoband, Sternklang, Perculator og Hastwerk.

Milestone Refinery ble grunnlagt i 2002 av Christian Lysvåg, Jon Lauvland Pettersen og Tomas Lauvland Pettersen. Senere har Gudmund Østgård og Gaute Fredriksen kommet til som permanente medlemmer av bandet. Opprinnelig bar bandet navnet Long Range Desert Group, men dette ble endret til Milestone Refinery i 2003.

Live og på plate har en rekke andre norske utøvere bidratt i Milestone Refinery-sammenheng: Sivert Høyem, Anders Woltmann (King Midas), Susanna Wallumrød, Eivind Schou (Serena Maneesh, St. Thomas), Petter Svee (Cinnamoon, The Goo Men, The Devil And The Almighty Blues) og Marius Almås Johansen.
I 2004 albumdebuterte Milestone Refinery med utgivelsen *Citric Love*. I perioden 2002-2004 turnerte bandet nasjonalt og har bl.a. spilt på Øyafestivalen,  og Buktafestivalen.

I perioden 2004-2016 har det vært liten aktivitet for bandet, med unntak av studioinnspillinger våren 2007, men høsten 2016 har Milestone Refinery gjenopptatt øvingsaktiviteten og skrevet nytt materiale som planlegges fremført live og i innspilt format. I juli 2017 begynte Milestone Refinery innspillingsprosessen mot nytt album i Velvet Recording i Spydeberg. De første sporene til bandets andre album slippes i juni 2018.

## Diskografi
*Citric Love (2004)

## Referanser


## Eksterne lenker
*Milestone Refinerys egne nettsider 
*Intervju med Milestone Refinery i Universitas
Gambattista Marino

**Giambattista Marino** (også **Giovan Battista Marino**) (1569-1625) var en italiensk poet, født i Napoli. Han er mest kjent for sitt lange episke dikt  *L'Adone*. *L'Adone* (*Adonis*), som ble utgitt i Paris i 1623 og dedikert til den franske kongen Louis XIII, er et mytologisk dikt skrevet på rim, delt inn i tjue deler.

## Referanser
Fredrikstad EnergiSalg

**Fredrikstad EnergiSalg AS** er et lokalt strømselskap i Fredrikstad lokalisert på Wilberjordet 2, 1605 Fredrikstad.  Selskapet har siden 1999 arbeidet med kjøp og salg av elektrisk energi med tilhørende tjenesteleveranser. Fredrikstad EnergiSalg eies 100% av Fortum.

## Eksterne lenker
*Fredrikstad EnergiSalg sitt offisielle nettsted.
Francesc Vicent

**Francesc Vicent** (ca. 1450 – ca. 1512) var en valentiansk forfatter som skrev den første kjente trykte avhandlingen om sjakk med moderne spilleregler.

## Liv og virke
Om Vicents liv er knapt noe kjent. Etter egne opplysninger som framkommer av den omfangsrike verktittelen *Libre dels jochs partits dels schacs en nombre de 100, ordenat e compost per mi Francesch Vicent nat en la ciutat de Segorb e criat e vehi de la insigne e valerosa ciutat de Valencia* kom han fra Valencia. Sannsynligvis sto han der i kontakt med en krets av litterater rundt Bernat Fenollar, Francí de Castellví og Narcís Vinyoles. Disse tre skrev en gang mellom 1470 og 1490 sjakkdiktet Scachs d'amor, som er den første dokumenterte framstillingen av moderne spilleregler. Den spanske sjakkhistorikeren José Antonio Garzón antar at Vicent var én av flere i et valentiansk sjakkmiljø som bidro til regelendringen, og ikke er «den moderne sjakkens far» i egentlig forstand, slik det i blant hevdes.

I 1495 publiserte Vicent sjakkboka *Libre dels jochs*, som er den første trykte avhandlingen om sjakk. Ingen kopier av boka er bevart, men Garzón fant etter lengre tids undersøkelser et håndskrift i *[[Biblioteca Malatestiana]]* i Cesena som er en sammenfatning av innholdet i Vicents bok. I manuskriptet betegnes Valencia som «den moderne sjakkens vogge» og det framgår at Vicents bok var en samling sjakkproblemer med moderne regler.

Vicent flyktet fra den spanske inkvisisjonen og slo seg ned i Italia, noe som kan forklare at kopier av boka hans befant seg i Italia. De nye sjakkreglene spredte seg hurtig i Italia og Frankrike, og dermed var den moderne sjakkens tidsalder i gang.

Sjakkistorikere som Garzón og Calvo har framsatt en hypotese om at Pedro Damiano er et pseudonym for Francesc Vicent.

Rafael Ferrando, lederen av observatoriet *Pla d’arguines de Segorbe*, oppkalte i 2002 asteroide (78071) Vicent etter ham.

## Litteratur
* Ferran Bono Ara: ''Karpov apoya a la dama valenciana. El ex campeón de ajedrez arropa la presentación de un libro de Garzón que afirma el origen valenciano de la reina.'' I *El País* 8. november 2005 (besøkt 22. august 2016)
* Ricardo Calvo: ''Valencia Spain: The Cradle of European Chess'' (PDF; 166&nbsp;kB). Presentasjon for CCI, Wien 1998
* Enciclopèdia Catalana: ''Francesc Vicent'', (Zugriff 20. juli 2015).
* José Antonio Garzón: *En pos del incunable perdido.* Biblioteca Valenciana, 2001
* José Antonio Garzón: *The Return of Francesch Vicent. The History of the Birth and Expansion of Modern Chess.* Valencia 2005, ISBN 8448241940
* José Antonio Garzón: ''La tesis valenciana como cuna del ajedrez moderno. Scachs d’amor (1475)'', kapittel 7.1.
* Justo Pastor Fusler: *Biblioteca valenciana de los escritores que florecieron hasta a la de D. Vicente Ximeno*, (Colección Biblioteca Valenciana), bind 1, Valencia 1827, s. 40f (digitalisering)
* ''Francesch Vicent'', segorbe.net

## Referanser og noter
Selurelva

**Selurelva** er ei elv i Flekkefjord kommune i Agder fylke. Den renner fra innsjøen Selura og munner ut i Grisefjorden ved Drangeid. Selve Selurelva er 450 meter lang, mens hele vassdraget har en lengde på 11,8 kilometer. Vannkraften i elva har vært utnyttet siden 1600-tallet, og siden 1916 til produksjon av elektrisitet. I 2015 ble det gitt konsesjon til bygging av Selura kraftverk, som vil benytte den eksisterende reguleringen av Selura.

## Referanser
Alessandro Achillini

**Alessandro Achillini** (født 20. oktober 1463 i Bologna i Kirkestaten, død 2. august 1512 samme sted) var en italiensk skolastisk filosof og lege. Han har blitt kalt «den nye Aristoteles». Achillini underviste i medisin og filosofi ved Universitetet i Bologna og Universitetet i Padova.

## Liv og virke
### Bakgrunn
Alessandro Achillini var sønn av Claudio Achillini. Han var eldste bror til Giovanni Filoteo Achillini og grandonkel til Claudio Achillini.

I tillegg til det som skulle bli hans hovedbeskjeftigelse i livet, studerte han også teologi. Han begynte på seminarstudier en gang før 1476; det året ble han tonsurert i katedralen i Bologna. Selv om han senere gikk over til akademistudier i annen retning forble han aktivt opptatt av teologi hele livet og bidro til to generalkongresser for fransiskanerordenen; en i Bologna i 1494 og en annen i Roma i 1505/1506.

I 1506 måtte han forlate Bologna og dro da til Padova, der han ble gjort til lærer i filosofi.

### Medisiner/anatom, filosof

Han beskrev to tympane ben i øret, kalt mallus incus. Det dreier seg om de såkalte hammeren og ambolten. 

Achillini hadde foruten disse og andre anatomiske oppdagelser også for sin tid et viktig medisinsk forfatterskap. Som filosofisk tenker helte han mot panteismens virkelighetsoppfatning blant annet ved at han fremmet tanken om en kollektiv, upersonlig sjelenes udødelighet (*De universalibus*, 1501). Han utga også *De subjecto chiromantiæ et physiognomiæ* (1503).

Hans filosofiske *Opera omnia* ble første gang trykket i 1508 i Venezia, og kom i nye utgaver i 1545 og 1568 og da med viktige bemerkninger. Viktigst i disse er *De intelligentiis*, i fem bøker. 

## Litteratur
* Daniel Schäfer: *Achillini, Alessandro.* I: Werner E. Gerabek, Bernhard D. Haage, Gundolf Keil, Wolfgang Wegner (utg.): *Enzyklopädie Medizingeschichte.* De Gruyter, Berlin/ New York 2005, ISBN 3-11-015714-4, s. 5.
* Herbert Stanley Matsen: *Alessandro Achillini (1463–1512) and His Doctrine of ‘Universals’ and ‘Transcendentals’. A Study in Renaissance Ockhamism.* Associates University Presses, London 1974, ISBN 0-8387-1221-8.

## Referanser


## Eksterne lenker
*Online Galleries, History of Science Collections, University of Oklahoma Libraries  Bildesamling
Novo Holdings

**Novo Holdings ⅍** er Novo Nordisk Fondens datterselskap og holdingselskap for Novo Nordisk og Novozymes. Selskapet ble etablert i 1999 og har i oppgave å forvalte fondets midler på best mulig måte.

En sentral oppgave for Novo Holdings er å være et fundament for virksomheten i Novo Nordisk og Novozymes. Novo Holdings utfører også investeringer, blant annet i selskaper med nytteforskning innen livsvitenskap. Målet er å styrke fondets eiendeler og oppnå avkastning, som kan distribueres av fondet til forskning så vel som humanitære og sosiale formål.

## Novo group
Novo Holdings eier over en fjerdedel av kapitalen i Novo Nordisk og Novozymes, og har over 70 % av stemmene gjennom eierskap av alle A-aksjer.

## Investeringer
I tillegg er selskapet en stor aksjonær i en rekke danske selskaper, inkludert Xellia Pharmaceuticals ApS, Sonion og Chr. Hansen Holding.

Novo investerer hovedsakelig i selskaper som utvikler, produserer eller selger legemidler, nye behandlingsformer eller medisinsk eller helserettet utstyr.
* Xellia Pharmaceuticals ApS 
* Sonion
* Chr. Hansen Holding A/S
* BTG
* ERT
* Inogen
* Ophthotech
* Orexo
* Symphogen
* Synlab
* Veloxis Pharmaceuticals

## Styre og ledelse
I 2014 trådte administrerende direktør Henrik Gürtler tilbake etter å ha vært i stillingen siden selskapets start. Han ble erstattet av Eivind Kolding, som kom fra stillingen som administrerende direktør i Danske Bank. Den 29. februar 2016 fikk Eivind Kolding avskjed som administrerende direktør i Novo etter to år på posten. Han ble midlertidig erstattet av styreleder Sten Scheibye inntil ny administrerende direktør er på plass.

## Referanser
Aage Sletsjøe

**Aage Sletsjøe** (født 19. mai 1938 i Larvik, Vestfold) er en norsk tidligere vektløfter. I løpet av sin aktive karriere, som strakk seg fra 1953 til 1968, vant han blant annet ti NM-gull og tre kongepokaler.

Sletsjøe var bare 12 år gammel da han mottok sin første medalje. Dette var riktignok ikke en vektløftermedalje, men Redningsselskapets utmerkelse i sølv. Denne fikk han for å ha reddet to andre gutter fra å drukne.

Sletsjøe er utdannet sivilingeniør ved maskinlinjen på NTH (1965). Han har tidligere arbeidet i ESSO, Porsgrunn Verft og Veroc Technology, inntil han startet for seg selv som konsulent innen maskinteknikk. Han har dessuten vært leder i Vestfold idrettskrets.

I 2011 gjorde Sletsjøe comeback på vektløfterplattingen i en alder av 73 år. Han hadde da vært borte fra sporten i mer enn 40 år. Per utgangen av 2016 deltar han fortsatt aktivt på vektløfterstevner, nå i en alder av 78 år.

## Resultater og meritter i vektløfting

### NM i vektløfting

### Nordisk mesterskap i vektløfting

### Junior-Nordisk i vektløfting

## Referanser


## Eksterne lenker
*
École nationale de la statistique et de l’administration économique

**École nationale de la statistique et de l'administration économique** (**ENSAE ParisTech**) er en fransk Grande École som uteksaminerer ingeniører nord i Frankrike (Malakoff), og som er medlem av Université Paris-Saclay

## Referanser


## Eksterne lenker
*
Marcantonio Raimondi

**Marcantonio Raimondi**, også bare **Marcantonio** (født c. 1480 i Molinella, død c. 1534 kanskje i Bologna), var en italiensk gravør, kjent for å være den første viktige grafiker hvis hovedsakelige arbeide besto i fremstilling trykkplater for trykking av malerier. Han var derfor en sentral figur i fremveksten av reproduksjonsteknikken. Han har også systematisert en teknikk for gravering som ble den dominerende i Italia og andre steder.

Rundt 1510 reiste Marcantonio til Roma og gikk inn i kretsen av kunstnere rundt Rafael. 

Rundt 1524 ble Marcantonio for en kort tid fengslet av Pave Klemens VII for å ha kopiert et sett av erotiske tegninger, etter Giulio Romano, som senere ble ledsaget av sonetter skrevet av Pietro Aretino. 

## Referanser


## Eksterne lenker
* 
* Museum of New Zealand Te Papa Tongarewa 
* Cybermuse
* childsgallery.com
Dommen over Paris (maleri)

***El Juicio de Paris*** (*Paris' dom*) er et oljemaleri fra i 1904 av den spanske maleren Enrique Simonet 

Bildet skildrer den greske myten om Paris' dom, en hendelse som ledet fram til trojakrigen. 

Maleriet måler 3,31 x 2,15 m og eies av Simonets arvinger. Det er deponert i Museo de Málaga.

## Referanser
Atlekvida

**Atlekvida** eller **Atlekvadet** (norrøn: *Atlakviða*) er et norrønt dikt i Den eldre Edda. Det er et av heltediktene og tilhører diktsyklusen om volsungene. Handlingen bygger på det som beskrives i de tre Gudrunkvadene. Det regnes som et av de eldste edda-diktene, kanskje fra 800-tallet.

Kvadet forteller om sagnkongen Atle Budlesson (norrøn: *Atli*). Atle er gift med Gudrun, datter av Gjuke, og dreper hennes brødre Hogne og Gunnar gjennom svik. Gudrun hevner seg senere ved å drepe hennes og Atles felles barn Erp og Eitil, deretter Atle og alle hans menn.

Sagnkongen Atle har historisk opphav i hunerkongen Attila, og *Atli* er den norrøne formen av hunerkongens navn; Gunnar (norrøn: *Gunnarr*) er en burgunderkonge. Fortellingen om huneren Attila (som i virkeligheten levde på 400-tallet) har spredd seg muntlig og ankom antageligvis Norden i de påfølgende århundrene, etter å ha blitt overlevert muntlig i sagn og dikt om Attila og burgunderne i lang tid. Atle (Attila) opptrer også i *[[Volsungesaga]]* og *[[Nibelungenlied]]*.

## Referanser


## Kilder
*

## Eksterne lenker
*''Atlekvadet'' hos Heimskringla.no – Les kvadet både på norrøn og norsk på nett.
Allodialgods

**Allodialgods** (tysk: *Allod*) var hos germanerne, og senere i Det tysk-romerske rike, gods som personlig eiendom til lensinnehaver, og som kunne gå i arv etter fri vilje. Dette i motsetning til lensgods, som måtte gå til nærmeste ektefødte mannlige slektning.

## Etymologi
«Allodial» kommer fra middelalderlatin *allodium*, som igjen kommer av germansk *al* – «hel», og *ot*, «eiendom».

## Referanser
Irina Bokova

**Irina Bokova** (født 12. juli 1952 i Sofia) er en bulgarsk politiker som fra 2009 til 2017 var generaldirektør i FNs organisasjon for utdanning, vitenskap og kultur (UNESCO).

Bokova var fra 1995 til 1997 utenriksminister i Bulgaria. Deretter var hun ambassadør til Frankrike, Monaco og UNESCO. 

I 2009 ble hun valgt til generaldirektør i FNs organisasjon for utdanning, vitenskap og kultur (UNESCO). Hun ble da UNESCOs første kvinnelige leder og den første generaldirektør fra Øst-Europa. Bokova ble i 2013 gjenvalgt for en ny periode som generaldirektør.

I februar 2016 lanserte Bulgaria henne som kandidat til vervet som FNs generalsekretær.

## Referanser


## Eksterne lenker
* 
* 
*
Ofsted

**Ofsted** (fullt navn **Office for Standards in Education, Children's Services and Skills**) er et britisk forvaltningsorgan som fører tilsyn med utdannelsesinstitusjoner i England, herunder offentlige skoler (*state schools*) og visse privatskoler (*independent schools*). Det har også tilsyn med barnepass, adopsjons- og fosterhjemsbyråer, innledende lærerutdannelse og diverse barnevernstjenester.

Ofsted er administrativt underlagt Department for Education og ble opprettet i sin nåværende form i 1992 som Office for Standards in Education, men har historie tilbake til 1837 da to inspektører ble utnevnt for å ha tilsyn med grunnskoler som hadde fått statsstøtte.

## Referanser


## Eksterne lenker
* Nettside
Sollum

*Sallum* (, *as-Sallūm*; latin: *Catabathmus Maior; Plynos Limen; Tetrapyrgia*) er en landsby i Egypt, ved kysten av Middelhavet, øst for grensen med Libya, og rundt 145 km fra den libyske byen Tobruk. Det er administrert av guvernementet Matruh. Sallum er hovedsakelig et beduinsamfunn. Det er liten om ingen turistaktivitet eller organisert visning av historiske severdigheter. Det er et regionalt handelssentrum. Det var registrert 6258 innbyggere i 1996, data for 2006 er ikke tilgjengelig, men for 2017 er det beregnet en befolkning på 13 590 innbyggere. 

Sallum var i antikken en romersk havn. Byen ligger ved Egypts nordkyst, er lokalisert ved grensen til Libya, omtrent så langt vest i Egypt som det er mulig å reise, noe som innebærer at den er utenfor allfarvei for det bortimot alt. Det er få severdigheter, annet enn en britisk krigskirkegård fra den andre verdenskrig. Det er et lokalt postkontor og Egypts nasjonalbank har et avdelingskontor. Sallum er også siste stasjon for jernbanelinjen til de egyptiske statsbaner via Marsa Matruh til Nildeltaet.

## Historie

Det gjenstår noen murer fra romersk tid da stedet også fungerte som havn.

Fram til 1911 var stedet underlagt osmanske Sandschak Bengasi, men ble okkupert under den italiensk-tyrkiske krig (1911-1912) av anglo-egyptiske tropper den 22. desember 1911. Etter krigen ble de osmanske provinsene krevd av Italia og annekteringen av Sollum ble gitt til britiskkontrollerte Egypt ved Milner-Scialoja-avtalen med Italia den 6. desember 1925.

Under den første verdenskrig ble byen angrepet av den tyske ubåten «SM U 35» og to britiske kanonbåter ble ødelagt eller skadet. I 1916 ble den opprørske Senussi, en fundamentalistisk libysk politisk-religiøs islamsk orden, avgjørende beseiret ved Sallum av anglo-egyptiske tropper.

Under den andre verdenskrig var stedet en del av krigsskueplassen for ørkenkrigen (1940-1943) hvor de stridende partene var aksemaktene Nazi-Tyskland og fascistiske Italia mot Storbritannia og dets allierte fra samveldet. Aksemaktene benyttet Sallum som landgangsted for videre angrep mot Egypt.

Under den kortvarige libysk-egyptiske krig i 1977 ble Sallum rammet av artilleribeskytning.

## Solformørkelse
Den 29. mars 2006 var en total solformørkelse observert i Sallum som tiltrakk seg skuelystne fra hele verden.

## Referanser
Xellia

**Xellia**, juridisk navn **Xellia Pharmaceuticals ApS** er en dansk legemiddelprodusent, med hovedkontor på Amager i København. Virksomheten er opprinnelig grunnlagt av EAC under navnet **Dumex**.

Virksomhetens fabrikk i Danmark ligger i triangelet Dalslandsgade, Vermlandsgade og Prags Boulevard, området inneholder Nerikegade som opprinnelig var en offentlig vei.

## Produkter
Selskapets primære produksjonen består av aktive legemiddelstoffer, som er selges engros til andre legemiddelfirmaer for ferdigpakking. Xellia har i de siste årene oppnådd en sekundær produksjon av ferdigpakkede produkter.

De aktive legemiddelstoffene som produseres er:

### Utgåtte produkter
Tidligere har virksomheten også produsert:

## Bedriftens historie
Dumex ble grunnlagt av EAC i 1956 for produksjon og salg av farmasøytiske produkter på det internasjonale markedet. Virksomhetens varemerke ble av EAC også brukt for å markedsføre tørmælksprodukter.

Fra 1961 markedførte A/S Dumex i Oslo legemidler i Norge fra adresse i Brochmanns gate 9 i Oslo og etter en ekspansjon i 1968 fra kontorer i Gamle Drammensvei 107 på Høvik i Bærum. Torvall Westly var direktør. I 1981 tok Odd Gunnar Skomsøy over som direktør for den norske delen etter Westly. I 1982 flyttet kontorene til Nye Vakås vei 8 på Hvalstad i Asker. I 1985 tok Per Skaug over som disponent etter Skomsøy.

Det norske selskapet Aphotekernes Laboratorium, som opprinnelig ble grunnlagt i 1903 i Oslo, kjøpte i 1983 Dumex. Den samlede virksomheten fortsetter under navnet Alpharma. Ved utgangen av 1995 ble navnet for den danske delen av virksomheten endret til *Dumex-Alpharma*, og i 2000 bare *Alpharma*.

King Phamaceuticals (i dag en del av Pfizergruppen) kjøpte Alpharma ved utgangen av 2008, men før dette var den delen av virksomheten som produserte de aktive legemiddelstogffene skilt ut i selskapet *Axellia Pharmaceuticals*, som ble kjøpt av venture capital fondet *3i*. Navnet ble endret i 2010 til det nåværende *Xellia*.

*3i* solgt i 2013 Xellia til Novo A/S (datter av Novo Nordisk Foundation), som også eier en betydelig del av blant annet Novozymes og Chr. Hansen. Senere er Steen Riisgaard satt inn som leder i styret.

## Referanser
Aspenes mikrokraftverk

**Aspenes Mikrokraftverk** er et vannkraftverk ved Samnangerfjorden i Os kommune i Vestland.

Det er et elvekraftverk som utnytter et fall på 95 meter.

Installert effekt er 55 kW fra en peltonturbin. Årsproduksjon er 0,2 GWh.

## Referanser


## Kilder
* 
* NVE vannkraftdatabase
Johan Holmsäter

**Johan Holmsäter** (født 27. oktober 1947) er en svensk idrettsleder og entreprenør som i 1978 grunnla idrettsforeningen Friskis&Svettis.